DA-raadslid glo oor rassistiese e-pos geskors‘n DA-raadslid in die Oos-Kaap is geskors nadat hy glo ‘n rassistiese e-pos aangestuur het, het The New Age Maandag berig. Stanford Slabbert het glo ‘n e-pos gestuur wat sê dat pres. Jacob Zuma meer vroue as breinselle het. Die e-pos kap glo ook die ANC dat hy “dom idiote wat vir donasies wag” produseer. Volgens die e-pos lei Zuma ‘n land waar ‘n kwart van skoolmeisies HIV-positief is, aangesien Suid-Afrikaners “die siekte meer as enigiemand anders in die wêreld versprei”. Athol Trollip, provinsiale leier van die DA, het Slabbert se skorsing bevestig. Hy sê die e-pos is “baie aanstootlik en rassisties” en sê dat dit “in stryd is met die DA-grondwet”. ‘n Tugverhoor sal in Julie-maand plaasvind. -SAPA